เดอะกลอรี

เดอะกลอรี (; ) เป็นละครโทรทัศน์เกาหลีใต้ เขียนโดยคิม อึน-ซุก กำกับโดยอัน กิล-โฮ นำแสดงโดยซง ฮเย-กโย, อี โด-ฮย็อน, อิม จี-ย็อน, ย็อม ฮเย-รัน, พัก ซ็อง-ฮุน และช็อง ซ็อง-อิล ออกอากาศผ่านทางเน็ตฟลิกซ์ เมื่อวันที่ 30 ธันวาคม ค.ศ. 2022 และภาค 2 มีกำหนดฉายวันที่ 10 มีนาคม ค.ศ. 2023

 เรื่องย่อ 
มุน ดง-อึน (ซง ฮเย-กโย) หญิงสาวที่มีจิตใจบอบช้ำในอดีตจากความรุนแรงในโรงเรียน เธอถูกรังแกโดยกลุ่มของพัก ย็อน-จิน (อิม จี-ย็อน) ทำให้เธอต้องลาออกจากโรงเรียนกลางคัน เธอจึงมีความหวังว่าจะได้กลับมาเพื่อแก้แค้นคนที่เคยรังแกเธอ หลังจากที่ลาออกจากโรงเรียน มุน ดง-อึนทำงานและอ่านหนังสือ เพื่อที่จะสอบเข้ามหาวิทยาลัย และเธอได้เจอกับจู ยอ-ช็อง (อี โด-ฮย็อน) โดยบังเอิญ ต่อมาเธอเป็นครูประถมที่โรงเรียนเซมย็อง ซึ่งเป็นโรงเรียนที่ลูกสาวของพัก ย็อน-จินเรียนอยู่ และเธอก็เริ่มแผนในการแก้แค้น

 นักแสดง 
 นักแสดงนำ 
 ซง ฮเย-กโย รับบทเป็น มุน ดง-อึน
 ช็อง จี-โซ รับบทเป็น มุน ดง-อึน ในวัยรุ่น
 ครูประจำชั้นของโรงเรียนประถมเซมย็อง ในช่วงที่เธอเรียนมัธยมปลาย เธอตกเป็นเป้าของการกลั่นแกล้งและโดนทำร้ายร่างกาย โดยกลุ่มของย็อนจินอย่างต่อเนื่อง ในที่สุดเธอก็ลาออกจากโรงเรียน และเริ่มแผนการแก้แค้น
 อี โด-ฮย็อน รับบทเป็น จู ยอ-ช็อง
 ศัลยแพทย์ตกแต่งฝึกงานที่โรงพยาบาลโซลจูเจอเนอเรล ซึ่งแม่ของเขาเป็นผู้อำนวยการ เขาสอนการเล่นหมากล้อมให้กับมุน ดง-อึน
 อิม จี-ย็อน รับบทเป็น พัก ย็อน-จิน
 ชิน เย-อึน รับบทเป็น พัก ย็อน-จิน ในวัยรุ่น
 นักพยากรณ์อากาศของสถานีโทรทัศน์ HTN เธอเป็นผู้นำของกลุ่มผู้กระทำผิดในการกลั่นแกล้งและทำร้ายร่างกายดงอึน
 ย็อม ฮเย-รัน รับบทเป็น คัม ฮย็อง-นัม
 ผู้ช่วยที่ทำงานที่บ้านของประธานมูลนิธิเซมย็อง เธอและลูกสาวถูกสามีทำร้ายร่างกาย เธอช่วยดงอึนในการแก้แค้นด้วยการเป็นนักสืบเพื่อแลกกับการฆ่าสามีของเธอ
 พัก ซ็อง-ฮุน รับบทเป็น ช็อน แจ-จุน
 ซง บย็อง-กึน รับบทเป็น ช็อน แจ-จุน ในวัยรุ่น
 ทายาทธุรกิจ เขาตาบอดสี และเป็นส่วนหนึ่งของกลุ่มที่ทำร้ายดงอึน

 นักแสดงสมทบ 
 ช็อง ซ็อง-อิล รับบทเป็น ฮา โด-ย็อง
 สามีของย็อนจิน ซีอีโอของ Jaepyeong Construction.
 ชา จู-ย็อง รับบทเป็น ชเว ฮเย-ช็อง
 ซง จี-อู รับบทเป็น ชเว ฮเย-ช็อง ในวัยรุ่น
 เป็นแอร์โฮสเตส เธอเป็นส่วนหนึ่งของกลุ่มที่ข่มเหงดงอึนอยู่ตลอดเวลา แม้ว่าเธอจะมีอำนาจต่ำที่สุดในกลุ่มก็ตาม
 คิม ฮี-ออรา รับบทเป็น อี ซา-รา
 แพ คัง-ฮี รับบทเป็น อี ซา-รา ในวัยรุ่น
 เธอเป็นหนึ่งผู้ศรัทธาในลัทธิที่มีพ่อของเธอเป็นผู้นำ เธอชอบวาดภาพนามธรรมในสตูดิโอส่วนตัว และมีนิสัยชอบสูบยา เธอเป็นส่วนหนึ่งของกลุ่มที่ทำร้ายดงอึน
 คิม กึน-อู รับบทเป็น ซน มย็อง-โอ  
 ซอ อู-ฮย็อก รับบทเป็น ซน มย็อง-โอ ในวัยรุ่น
 เขาเป็นส่วนหนึ่งของกลุ่มที่กลั่นแกล้งดงอึน เมื่อโตขึ้น เขาทำงานเป็นเด็กรับใช้ให้กับแจจุน
 โอ จี-ยุล รับบทเป็น ฮา เย-ซ็อล
 ลูกสาวของย็อน-จิน และโด-ย็อง แม้ว่าพ่อจริง ๆ ของเธอคือแจ-จุน เธอตาบอดสี เธอเข้าเรียนที่โรงเรียนประถมศึกษาเซมย็อง ชั้น 1-2.
 อัน โซ-โย รับบทเป็น คิม คย็อง-รัน
 อี ซอ-ย็อง รับบทเป็น คิม คย็อง-รัน ในวัยรุ่น
 พนักงานของร้านบูติกที่แจจุนเป็นเจ้าของ ในช่วงที่เธออยู่ชั้นมัธยมปลาย หลังจากที่ดงอึนเลิกเรียน เธอกลายเป็นเป้าหมายรายต่อไปของการกลั่นแกล้งโดยกลุ่มของย็อน-จิน
 พัก จี-อา รับบทเป็น ช็อง มี-ฮี
 แม่ของดงอึน
ชเว ซู-อิน รับบทเป็น อี ซ็อน-อา
 ลูกสาวของฮย็อน-นัมซึ่งถูกพ่อของเธอทำร้ายร่างกายร่วมกับแม่ของเธอ เธอได้รับการสอนโดยดงอึน
 อี โซ-ยี รับบทเป็น ยุน โซ-ฮี
 ในสมัยเรียนมัธยมปลาย เธอตกเป็นเป้าของการรังแกและข่มเหงโดยกลุ่มของย็อน-จิน อย่างต่อเนื่อง ก่อนที่ดง-อึน จะตกเป็นเป้าหมายรายต่อไป
อี ชุง-อ๊ก รับบทเป็น แท-วุก
 คนรักของฮเย-ช็อง
ฮอ ดง-ว็อน รับบทเป็น มิสเตอร์ชู
 ครูในโรงเรียนประถมเซมย็อง
 คิม ช็อง-ย็อง รับบทเป็น คัง ซัง-อิม 
 แม่ของจูยอจองซึ่งเป็นผู้อำนวยการโรงพยาบาลโซลจูเจอเนอเรล
 จ็อน ซู-อา รับบทเป็น อัน ช็อง-มี 
 ครูด้านสุขภาพและผู้ใหญ่คนเดียวที่สนับสนุนดงอึน
โช มิน-อุก รับบทเป็น คิม ช็อง-ฮอน 
 รุ่นพี่ของยอช็อง

 นักแสดงรับเชิญ 
 ฮวัง ควัง-ฮี รับบทเป็น ผู้จัดรายการวิทยุ HTN
 อี มู-แซง รับบทเป็น คัง ย็อง-ช็อน
 คนไข้ที่ฆ่าพ่อของยอช็อง

 การตอบรับ 
 การตอบรับของผู้ชม 
สองวันหลังจากเปิดตัวเดอะกลอรี สามารถครองอันดับที่ 9 ของทั่วโลกในหมวดรายการโทรทัศน์ของเน็ตฟลิกซ์ ในวันที่สามไต่ขึ้นถึงอันดับที่ 5 ของรายการที่มีผู้ชมมากที่สุดในเน็ตฟลิกซ์ทั่วโลก ละครเรื่องนี้เปิดตัวที่อันดับ 3 ใน 10 รายการยอดนิยมทั่วโลกประจำสัปดาห์ของเน็ตฟลิกซ์ในหมวดรายการโทรทัศน์ที่ไม่ใช่ภาษาอังกฤษ สำหรับสัปดาห์วันที่ 26 ธันวาคม–1 มกราคม โดยมีจำนวนการดู 25.41 ล้านชั่วโมง  และตามมาด้วยอันดับหนึ่งของรายการในสัปดาห์ต่อมา ในวันที่ 2–8 มกราคม มีชั่วโมงรับชมสะสม 82.48 ล้านชั่วโมง

 การตอบรับที่สำคัญ 
โจน แมคโดนัลด์เขียนบทวิจารณ์ให้กับฟอบส์ กล่าวยกย่องซง ฮเย-กโยสำหรับ "การแสดงภาพของดง-อึนที่เหมาะสม" เช่นเดียวกับช็อง จี-โซ ที่รับบทเป็นดง-อึนในวัยรุ่น และเขียนว่า "เดอะกลอรีนำเสนอเรื่องราวที่หักมุมอย่างคาดไม่ถึง พลิกผันเรื่องราวตั้งแต่แนวสยองขวัญไปจนถึงแนวประโลมโลกไปจนถึงแนวฆาตกรรมลึกลับ" ลักษณา เอ็น. พาลัดในบทวิจารณ์ดิอินเดียนเอ็กซ์เพลสในยกย่องการถ่ายทำภาพยนตร์ ดนตรี และการแสดงของละครเรื่องดังกล่าว โดยระบุว่า "นี่เป็นหนึ่งในการแสดงที่ดีที่สุดของเธอ ถ้าไม่ใช่สิ่งที่ดีที่สุดของเธอ" คริส โวกนาร์ จากซานฟรานซิสโกโครนิเคิลเรียกละครนี้ว่า "สะกดสายตา" "สร้างอย่างปราณีต" และ "สุขใจทุกย่างก้าว" 

โจนาธาน วิลสัน นักวิจารณ์จากเรดีสตีดีคัตให้คะแนน 3.5 จาก 5 ดาว และชมซง ฮเย-กโย โดยกล่าวว่า "บทนี้ขออะไรหลายอย่างจากเธอ และเธอก็ทำมันได้ โดยแบกรับการกระทำของภาค 1 ไว้บนบ่า" แต่เขียนว่า การทรมานอย่างโหดร้ายของความรุนแรงในโรงเรียนทำให้ละครนี้ "ดูไม่น่าพอใจ" เพียร์ซ คอนรานจากเซาต์ไชนามอนิงโพสต์ ให้คะแนนละครนี้ด้วย 4 เต็ม 5 โดยชื่นชมโครงเรื่องของละคร

 รางวัล 
+ ชื่อพิธีมอบรางวัล ปีที่เสนอ ประเภท ผู้ได้รับการเสนอชื่อเข้าชิงรางวัล และผลการเสนอชื่อ พิธีมอบรางวัล ปี สาขา ผู้ถูกเสนอชื่อ / ผลงาน ผล อ้างอิงBaeksang Arts Awards2023Grand Prize – Televisionเดอะกลอรี คิม อึน-ซ็อก  Best Dramaเดอะกลอรี Best Actressซง ฮเย-กโย Best Supporting Actorพัก ซ็อง-ฮุน Best Supporting Actressย็อม ฮเย-รัน อิม จี-ย็อน Best New Actorคิม ก็อน-อู Best New Actressคิม ฮีโอรา Best Screenplayคิม อึน-ซ็อก Technical Awardชาง จง-คย็อง (การถ่ายภาพยนตร์) Blue Dragon Series Awards2023Best Dramaเดอะกลอรี Best Actressซง ฮเย-กโยBest Supporting Actorพัก ซ็อง-ฮุนBest Supporting Actressอิม จี-ย็อนBest New Actressชา จู-ย็องBrand Customer Loyalty Awards2023Best Actress – OTTซง ฮเย-กโย อิม จี-ย็อน Best Actor – OTTอี โด-ฮย็อน  Global Film & Television Huading Awards2023 Best Actor in Global Drama Series อี โด-ฮย็อน Most Popular Actress in Global Drama Seriesซง ฮเย-กโย 

 อ้างอิง 

 แหล่งข้อมูลอื่น 




หมวดหมู่:ผลงานต้นฉบับภาษาเกาหลีของเน็ตฟลิกซ์
หมวดหมู่:ละครโทรทัศน์เกาหลีใต้ในปี พ.ศ. 2565
หมวดหมู่:ละครโทรทัศน์เกาหลีใต้ในปี พ.ศ. 2566
หมวดหมู่:ละครโทรทัศน์แนวระทึกขวัญเกาหลีใต้